
30.
Par daudzdzīvokļu dzīvojamai mājai Grīvas prospektā 29, Ogrē, Ogres novadā, funkcionāli nepieciešamā zemesgabala apstiprināšanu

[bookmark: _Hlk196397922]Ogres novada pašvaldībā (turpmāk – Pašvaldība) 2025. gada 25. jūnijā saņemts daudzdzīvokļu dzīvojamās mājas Grīvas prospektā 29, Ogrē, Ogres novadā, dzīvokļu īpašnieku pilnvarotās personas SIA “Ogres Namsaimnieks”, reģistrācijas Nr. 40103941081, juridiskā adrese: Zilokalnu prospekts 12, Ogre, Ogres nov., LV-5001 (turpmāk – Pilnvarotais pārstāvis) 2025. gada 25. jūnija iesniegums, Pašvaldības reģistrācijas Nr. 2-4.1/3472, par atsavināšanas tiesības izmantošanas procesa uzsākšanu dalītā īpašuma izbeigšanai Dzīvojamai mājai (turpmāk – Iesniegums).
Piespiedu dalītā īpašuma privatizētajās daudzdzīvokļu mājās izbeigšanas likuma 5. panta ceturtajā daļā noteikts, ka lēmums par atsavināšanas tiesības izmantošanas procesa uzsākšanu ir tiesiskais pamats, lai pašvaldība, kuras administratīvajā teritorijā atrodas daudzdzīvokļu dzīvojamā māja, pieņemtu lēmumu par daudzdzīvokļu dzīvojamai mājai funkcionāli nepieciešamo zemesgabalu (turpmāk – FNZG). 
Ogres novada administratīvajā teritorijā FNZG pārskatīšanu vai/un noteikšanu veic Pašvaldības Daudzdzīvokļu dzīvojamai mājai funkcionāli nepieciešamā zemes gabala noteikšanas un pārskatīšanas komisija (turpmāk – Komisija) atbilstoši Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu”.
FNZG daudzdzīvokļu dzīvojamai mājai nosaka atbilstoši Ministru kabineta 2015. gada 8. septembra noteikumiem Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” (turpmāk – MK noteikumi Nr. 522).
Pašvaldības Komisija 2025. gada 21. augustā pieņēma lēmumu Nr. K.5-9.3/14 “Par funkcionāli nepieciešamo zeme gabalu daudzdzīvokļu dzīvojamai mājai Grīvas prospektā 29, Ogrē, Ogres novadā” (turpmāk – Lēmums 1).
Komisijas pieņemtais Lēmums 1 dalītā īpašuma izbeigšanas procesa uzsākšanai Dzīvojamai mājai publicēts 2025. gada 15. septembrī Ogres novada pašvaldības oficiālajā tīmekļvietnē www.ogresnovads.lv 
Komisijas Lēmums 1 paziņots zemes vienības, kadastra apzīmējums 7401 001 0018 īpašnieka pilnvarotajai personai [Vārds Uzvāds] un Dzīvojamās mājas Pilnvarotajam pārstāvim.
Izskatot Iesniegumu, Komisija konstatēja:
Ēku (būvju) nekustamais īpašums, kadastra numurs 7401 501 0030, sastāv no Dzīvojamās mājas, būves kadastra apzīmējums 7401 001 0018 021, adrese: Grīvas prospekts 29, Ogre, Ogres nov., LV-5001, īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 589. 
Dzīvojamā māja atrodas uz privātpersonai piederošā zemes gabala Rīgas ielā 16A, Ogrē, Ogres nov., kadastra apzīmējums 7401 001 0018 (turpmāk – Zemes vienība), par kuru īpašuma tiesības nostiprinātas Zemgales rajona tiesas Ogres pilsētas zemesgrāmatas nodalījumā Nr. 57, īpašuma kadastra numurs 7401 001 0018.
Atbilstoši Nekustamā īpašuma valsts kadastra informācijas sistēmas datiem (turpmāk – Kadastrs) 5 (piecu) stāvu Dzīvojamā māja pilnībā sadalīta dzīvokļu īpašumos, ēkas kopējā platība 7509,8 m2, apbūves laukums 1667,6 m2.
Saskaņā ar Ogres novada pašvaldības 2012. gada 21. jūnija saistošo noteikumu Nr. 16/2012 “Ogres novada teritorijas izmantošanas un apbūves noteikumi” (turpmāk – SN 16/2012) 7. pielikuma “Ogres novada teritorijas atļautās un plānotas izmantošanas kartes” funkcionālā zonējuma kartē noteikto Zemes vienība atrodas Ogres pilsētas teritorijā, kurai noteikta funkcionālā zona “Daudzdzīvokļu namu apbūves teritorija (DzD)”.
Saskaņā ar 2007. gada 16. februārī veikto kadastrālo uzmērīšanu Zemes vienības platība ir 22 821 m² (2,2821 ha).
Uz Zemes vienības atrodas sešas daudzdzīvokļu mājas ar adresēm: Grīvas prospekts 27, Ogre, Ogres nov., būves kadastra apzīmējums 7401 001 0018 024, Grīvas prospekts 29, Ogre, Ogres nov., būves kadastra apzīmējums 7401 001 0018 021 (Dzīvojamā māja), Rīgas iela 16, Ogre, Ogres nov., kadastra apzīmējums 7401 001 0018 025, Rīgas iela 18, Ogre, Ogres nov., kadastra apzīmējums 7401 001 0018 023, Skolas iela 15, Ogre, Ogres nov., kadastra apzīmējums 7401 001 0018 020, Skolas iela 17, Ogre, Ogres nov., kadastra apzīmējums 7401 001 0018 022.
Zemes vienībai Kadastrā reģistrēts nekustamā īpašuma lietošanas mērķis “Trīs, četru un piecu stāvu daudzdzīvokļu māju apbūve”, NĪLM kods 0702, platība (15374 m2, un “Sešu līdz sešpadsmit stāvu daudzdzīvokļu māju apbūve”,  NĪLM kods 0703, platība 7447 m2.
Likuma “Par valsts un pašvaldību dzīvojamo māju privatizāciju” (turpmāk – Dzīvojamo māju privatizācijas likums) 28. panta ceturtajā daļā noteikts, ka privatizējamai dzīvojamai mājai funkcionāli nepieciešamo zemes gabalu nosaka dzīvojamās mājas privatizācijas sagatavošanas procesā.
Saskaņā ar Ogres pilsētas domes 2002. gada 21. februāra lēmuma Nr. 76 (protokols Nr. 4) “Par daudzdzīvokļu māju uzturēšanai piesaistīto zemes platību plāna zemes īpašumam Rīgas ielā Nr. 16A apstiprināšanu” (turpmāk – Lēmums Nr. 76) grafisko pielikumu Zemes vienības platība sadalīta būvju īpašumos iekļauto daudzdzīvokļu dzīvojamo māju uzturēšanai nepieciešamajos zemes gabalos.
Atbilstoši Lēmuma Nr. 76 2. punktam Dzīvojamai mājai FNZG noteikts 6756 m2 platībā (vairāk vai mazāk, cik būs, zemi dabā uzmērot).
Māju privatizācijas likuma 28. panta otrajā daļā noteikts, ka, nosakot privatizējamai dzīvojamai mājai funkcionāli nepieciešamo zemes gabalu, ņem vērā normatīvo aktu par vispārīgo teritorijas plānošanu, izmantošanu un apbūvi noteikumus, it sevišķi: esošo apbūvi; apbūves parametrus; pagalmu plānošanas noteikumus; to, lai nodrošinātu piekļuvi, pieejamību transporta infrastruktūrai, nepieciešamo inženierkomunikāciju tīklu u.c.; to, lai pēc privatizējamai dzīvojamai mājai funkcionāli nepieciešamā zemes gabala noteikšanas zemes gabala īpašniekam būtu iespēja izmantot atlikušo zemes gabala daļu atbilstoši noteiktajam lietošanas mērķim.
Saskaņā ar Māju privatizācijas likuma 1. panta 20. punktu, FNZG ir zeme, uz kuras uzcelta dzīvojamā māja, tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi.
Saskaņā ar MK noteikumu Nr. 522 3. punktā noteikto, FNZG iekļauj zemi, uz kuras pilnībā vai daļēji atrodas tai piesaistītā dzīvojamā māja, kā arī tās uzturēšanai, apsaimniekošanai un funkcionēšanai nepieciešamie infrastruktūras, labiekārtojuma un komunikāciju elementi, savukārt, MK noteikumu Nr. 522 6. punktā noteikts, ka FNZG var tikt ietverta brīvā zaļā teritorija, kas atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāma par publisko ārtelpu.
Saskaņā ar MK noteikumu Nr. 522 5. punktu, nosakot funkcionāli nepieciešamo zemes gabalu, papildus šo noteikumu 4. punktā minētajam nosacījumam, ņem vērā arī attiecīgās dzīvojamās mājas stāvu un tajā esošo dzīvokļu skaitu.
MK noteikumu Nr. 522 12. punktā noteikts, ka, nosakot funkcionāli nepieciešamo zemes gabalu, no tā nodrošina piekļuvi ielai, ceļam vai piebrauktuvei. Attiecīgo ielu, ceļu vai piebrauktuvi drīkst iekļaut funkcionāli nepieciešamajā zemes gabalā, ja tie atbilstoši normatīvajiem aktiem par vispārīgo teritorijas plānošanu, izmantošanu un apbūvi nav uzskatāmi par publisko ārtelpu.
MK noteikumu Nr. 522 19.  punktā noteikts, ka funkcionāli nepieciešamā zemes gabala projekts ir digitālā veidā vektordatu formātā Latvijas ģeodēzisko koordinātu sistēmā vai, ja nav pieejami vektordati, konkrētā mērogā uz kartogrāfiskās pamatnes, kas attēlo virszemes topogrāfisko situāciju, sastādīts grafiskais materiāls. Projektā norāda funkcionāli nepieciešamā zemes gabala robežu grafisko attēlojumu, funkcionāli nepieciešamā zemes gabala platību, tās zemes vienības kadastra apzīmējumu un robežas grafisko attēlojumu, uz kuras atrodas funkcionāli nepieciešamais zemes gabals vai tā daļa, platību, kādu funkcionāli nepieciešamais zemes gabals vai tā daļa aizņem konkrētajā zemes vienībā, un tās atlikušo platību.
SN 16/2012 TIAN 220.5. apakšpunktā noteikts, ka daudzdzīvokļu namu apbūves zemes vienībām nosaka apbūves intensitāti. Pilsētā pieļaujamā apbūves intensitāte - 100%. Ar detālplānojumu pamatojot lielāku stāvu skaitu, apbūves intensitāti pieļaujams palielināt līdz 120%.
Komisija sagatavojot FNZG plāna projektu, veica FNZG platības aprēķinu atbilstoši Kadastrā reģistrētajam robežu plānam. Grafiski aprēķinot FNZG noteica 6745 m2 (jeb 0,6745 ha) platībā.
Saskaņā ar Ministru kabineta 2013. gada 30. aprīļa noteikumu “Vispārīgie teritorijas plānošanas, izmantošanas un apbūves noteikumi” (turpmāk – MK noteikumi Nr. 240) 116. un 118. punktu, Komisija aprēķināja FNZG apbūvi raksturojošo rādītāju (apbūves intensitāte un brīvās zaļās teritorijas rādītājs) skaitliskās vērtības.
Apbūves intensitāte, saskaņā ar Ministru kabineta noteikumu Nr. 240 116. punktu, ir ēku virszemes stāvu platību summas attiecība pret zemes vienības platību attiecīgajā funkcionālajā zonā, kas izteikta procentos. Atbilstoši veikto aprēķinu rezultātiem apbūves intensitāte funkcionālajā zonā Dzīvojamai mājai ir 125 %, kas pārsniedz SN 16/2012 TIAN 220.5. apakšpunktā noteikto maksimāli pieļaujamo rādītāju — 100 %.
Saskaņā ar MK noteikumu Nr. 240 118. punktu brīvās zaļas teritorijas rādītāju nosaka kā brīvās zaļās teritorijas rādītāju attiecībā pret visu apbūvēto teritoriju summu, kas izteikts procentos.
Brīvā zaļā teritorija ir zemes vienības platība, no kuras atskaita visu ēku, atklāto autonovietņu un piebraucamo ceļu platību.
Aprēķinu rezultāti liecina, ka brīvās zaļās teritorijas rādītājs sasniedz 41 %, tādējādi nodrošinot SN 16/2012 TIAN 220.6. apakšpunktā noteikto minimālo prasību — 40 %.
Māju privatizācijas likuma 85. panta 2. daļā noteikts, ka, ja ir saņemts kaut viens ierosinājums par dzīvojamai mājai FNZG pārskatīšanu, pašvaldība vienlaikus izvērtē arī citu dzīvojamām mājām FNZG pārskatīšanas nepieciešamību attiecīgā kvartāla robežās.
Komisija veica apbūves intensitātes un brīvās zaļās teritorijas rādītāju aprēķinus visām daudzdzīvokļu dzīvojamajām mājām, kas atrodas uz attiecīgās Zemes vienības, jo pašvaldībā 2025. gada 1. oktobrī tika reģistrēts dzīvokļu īpašnieces iesniegums par FNZG samazināšanu daudzdzīvokļu dzīvojamajai mājai Rīgas ielā 18, Pašvaldības reģistrācijas Nr. 2‑4.2/2928.
Pamatojoties uz veiktajiem aprēķiniem Komisija secina, ka:
1. FNZG apbūves intensitātes rādītājs mājām, kas atrodas uz Zemes vienības, pārsniedz 100%;
2. daudzdzīvokļu dzīvojamās mājas atrodas vēsturiskās daudzdzīvokļu namu apbūves teritorijā, kur apbūve veikta atbilstoši tā laika prasībām;
3.  FNZG daudzdzīvokļu dzīvojamām mājām ir nodrošināta piekļuve no pašvaldības ielām;
4. pārskatot FNZG robežas daudzdzīvokļu dzīvojamajām mājām nav iespējams izveidot zemes gabalus atbilstoši SN 16/2012 TIAN apbūves rādītājiem;
5. esošo FNZG konfigurācijas ir racionālas;
6. LKS 92 koordinātu sistēmā uzmērītā un grafiski aprēķinātā Zemes vienības funkcionāli nepieciešamā zemes gabala platība Dzīvojamai mājai atšķiras no Lēmumā Nr. 76 noteiktās, bet funkcionāli nepieciešamā zemes gabala konfigurācija un izvietojums zemes vienībā ir atbilstošs, tāpēc platības atšķirības nav uzskatāmas par funkcionāli nepieciešamā zemes gabala pārskatīšanu.
2026. gada 12. martā Komisija pieņēma lēmumu Nr. KO.5-3/4 “Par funkcionāli nepieciešamā zemes gabala noteikšanu daudzdzīvokļu dzīvojamajai mājai  Grīvas prospektā 29, Ogrē, Ogres novadā” (turpmāk – Lēmums 2). 
Par pieņemto Lēmumu 2 paziņots Ogres novada pašvaldības oficiālajā tīmekļvietnē www.ogresnovads.lv 2026. gada 18. martā. 2026. gada 19. martā Lēmums 2 ar vēstuli Nr. KO.5-2/10 nosūtīts Zemes īpašnieka pilnvarotajai personai [Vārds Uzvāds] un vēstuli Nr.KO.5-2/11 Dzīvojamās mājas dzīvokļu īpašnieku Pilnvarotajam pārstāvim.
Komisijas lēmums normatīvajos aktos noteiktajā kārtībā nav apstrīdēts.
Pamatojoties uz “Piespiedu dalītā īpašuma privatizētajās daudzdzīvokļu mājās izbeigšanas likums” 5. panta ceturto, piekto daļu, likuma “Par valsts un pašvaldību dzīvojamo māju privatizāciju” 28. panta otro daļu, 85. panta piekto daļu, Ministru kabineta 2015. gada 8. septembra noteikumu Nr. 522 “Privatizējamai dzīvojamai mājai funkcionāli nepieciešamā zemes gabala noteikšanas kārtība” 2., 3., 12., 14., 18., 19., 21., 23. punktu un Ogres novada pašvaldības 2023. gada 30. marta saistošajiem noteikumiem Nr. 6/2023 “Par dzīvojamai mājai funkcionāli nepieciešamā zemes gabala pārskatīšanu”,

balsojot: ar 19 balsīm "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Egils Helmanis, Gints Sīviņš, Ilmārs Zemnieks, Iluta Jansone, Jānis Iklāvs, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Sarmīte Ozoliņa, Uldis Skudra), "Pret" – nav, "Atturas" – 1 (Mariss Martinsons), "Nepiedalās" – 1 (Dzirkstīte Žindiga),
Ogres novada pašvaldības dome NOLEMJ:

1. Apstiprināt daudzdzīvokļu dzīvojamai mājai, kadastra apzīmējums 7401 001 0018 021, adrese: Grīvas prospekts 29, Ogre, Ogres nov., LV-5001, funkcionāli nepieciešamo zemes gabalu 0,6745 ha platībā no zemes vienības, kadastra apzīmējums 7401 001 0018, saskaņā ar lēmuma grafisko pielikumu.
2. Uzdot Ogres novada pašvaldības Centrālās administrācijas Komunikācijas nodaļai lēmumu un lēmuma grafisko pielikumu (pdf formātā) publicēt Ogres novada pašvaldības oficiālajā tīmekļvietnē www.ogresnovads.lv.
3. Uzdot Ogres novada pašvaldības Centrālās administrācijas Kancelejai lēmumu un lēmuma grafisko pielikumu (pdf formātā) nosūtīt:
3.1. [bookmark: _GoBack]zemes īpašnieka [Vārds Uzvāds] pilnvarotajai personai [Vārds Uzvāds];
3.2. daudzdzīvokļu dzīvojamās mājas Grīvas prospektā 29, Ogrē, Ogres novadā, dzīvokļu īpašniekiem;
3.3. daudzdzīvokļu dzīvojamās mājas Grīvas prospektā 29, Ogrē dzīvokļu īpašnieku pilnvarotajam pārstāvim SIA “Ogres Namsaimnieks”, reģ. Nr. 40103941081, juridiskā adrese: Zilokalnu prospekts 12, Ogre, Ogres nov., LV-5001.
4. Kontroli par lēmuma izpildi uzdot Ogres novada pašvaldības izpilddirektoram.

Šo lēmumu saskaņā ar Administratīvā procesa likuma 70. panta pirmo daļu, 76. panta pirmo un otro daļu, 79. panta pirmo daļu, 188. panta otro daļu un 189. panta pirmo daļu var pārsūdzēt viena mēneša laikā no tā spēkā stāšanās dienas pieteikumu iesniedzot Administratīvās rajona tiesas attiecīgajā tiesu namā pēc pieteicēja adreses [fiziskā persona — pēc deklarētās dzīvesvietas adreses, papildu adreses (Dzīvesvietas deklarēšanas likuma izpratnē) vai nekustamā īpašuma atrašanās vietas, juridiskā persona — pēc juridiskās adreses].


(Sēdes vadītāja,
domes priekšsēdētāja A. Kraujas paraksts)

